Diari Oficial de la Generalitat Valenciana


Sumari del DOGV 9826, del 11-04-2024 (2024/3013)

ACORD de 9 d'abril de 2024, del Consell, pel qual s'autoritza un ajust dins del capítol 4 del programa 413A00, Salut Pública, que implica la inclusió d'una nova línia de subvenció S1612, Subvencions destinades al tractament de lluita contra el mosquit tigre en els municipis de la Comunitat Valenciana en l'exercici 2024, de la Conselleria de Sanitat, per import de 350.000,00 euros (expedient 10.003/24).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9826

Data del DOGV
:   11-04-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/3013


Data del document
:   09-04-2024

Organisme emissor
:   Conselleria d'Hisenda, Economia i Administració Pública

Tipus de document
:   Acord

Descriptors 

:   * Conselleria d'Hisenda, Economia i Administració Pública

ACORD de 9 d'abril de 2024, del Consell, pel qual s'autoritza un ajust dins del capítol 4 del programa 413A00, Salut Pública, que implica la inclusió d'una nova línia de subvenció S1612, Subvencions destinades al tractament de lluita contra el mosquit tigre en els municipis de la Comunitat Valenciana en l'exercici 2024, de la Conselleria de Sanitat, per import de 350.000,00 euros (expedient 10.003/24).  
 [2024/3013]  
La Conselleria de Sanitat té la necessitat de complir l'Orde 4/2018, de 4 de juliol, de la Conselleria de Sanitat Universal i Salut Pública, que establix les bases reguladores de subvencions destinades al tractament de lluita contra el mosquit tigre en els municipis de la Comunitat Valenciana, directament o a través de les mancomunitats i consorcis en els quals estiguen integrats, i per això proposa la inclusió d'una nova línia de subvenció de concurrència competitiva en l'annex de subvencions i transferències corrents del programa 413A00 Salut Pública, per import de 350.000 euros.  
Per al finançament, la Conselleria de Sanitat proposa la supressió de la línia de subvenció S1567, Subvencions a municipis per a lluita contra vectors de rellevància en salut pública a través d'orde de subvencions, del mateix capítol i programa per import de 350.000 euros, després de la renúncia de la Federació Valenciana de Municipis i Províncies (FEVMP), per la qual cosa el crèdit no es troba compromés en el que resta d'exercici, ni vinculat a finançament condicionat.  
  
A este efecte, i en virtut del que es disposa en els articles 21 i 23 de la Llei 8/2023, de pressupostos de la Generalitat per a l'exercici 2024, a proposta de la Conselleria d'Hisenda, Economia i Administració Pública, el Consell   
  
  
ACORDA  
  
Primer i únic  
Autoritzar una modificació en l'annex de subvencions i transferències corrents de l'aplicació R43290173KO69498 G.413A00.4, que implica:   
1) Minorar la dotació de la línia S1567, Subvencions a municipis per a lluita contra vectors de rellevància en salut pública a través d'orde de subvencions, que suposa la seua supressió, amb el següent detall:  
  
Codi Denominació Dotació anterior Modificació alta/baixa Dotació actual  
S1567 Subvencions a municipis per a lluita contra vectors de rellevància en salut pública a través d'orde de subvencions 350.000,54 439.196,00 0,00   
  
  
2) Incloure en l'annex de subvencions i transferències corrents del programa pressupostari 413A00, Salut Pública, una nova línia de subvenció, amb les dades descriptives que es detallen a continuació:  
  
Codi: S1612 Denominació: subvencions destinades al tractament de lluita contra el mosquit tigre en els municipis de la Comunitat Valenciana en l'exercici 2024.  
Import: 350.000 Beneficiaris previstos: ajuntaments de la Comunitat Valenciana, les mancomunitats i consorcis en els quals estan integrats.  
Mode de concessió: concurrència competitiva  
 Descripció i finalitat: destinat a l'ajuda en els diferents municipis de la posada en marxa de mecanismes de lluita contra mosquits de rellevància en salut pública.  
Publicar dades: sí Aportació GV: 350.000  
Aportació externa: 0  
  
  
  
València, 9 d'abril de 2024  
  
La consellera secretària,  
SUSANA CAMARERO BENÍTEZ